Xirivella celebra el Dia Internacional de la Dona i la Xiqueta en la Ciència amb l'activitat escolar "Científiques Referents"
13 de març de 2025

La Regidoria d'Igualtat de l'Ajuntament de Xirivella, es va sumar el passat mes de febrer de 2025 a la celebració del "Dia Internacional de la Dona i la Xiqueta en la ciència", que es commemora cada 11 de febrer des de l'any 2015, amb la intenció de reconéixer el paper clau que exerceixen les dones en la comunitat científica i tecnològica. Al llarg de 6 dies que durà l'activitat de "Científiques referents", participaren en ella 8 dels centres educatius de Xirivella.

Este taller els va permetre aproximar-se i conéixer de prop la vida, i les aportacions científiques, de vàries dones rellevants en la història de la ciència. Entre altres, l'alumnat va poder redescobrir la figura de Margarita Salas, una de les impulsores de la investigació espanyola en el camp de la biologia molecular, i la primera dona espanyola en formar part de l'Acadèmia Nacional de Ciències d'Estats Units, o de Rosalind Franklin, la primera persona en fotografiar l'estructura de l'ADN.

En l'activitat de "Científiques Referents", que compta amb la subvenció de Fons del Pacte d'Estat del Ministeri d'Igualtat, han participat prop de 480 alumnes del cicle de 4t de primària i 2n d'ESO.